《河间道中早行》
清代·汪学金

偏衫席帽惯长征，清露凉飔趁晓行。乡梦远随残月影，客愁并起乱鸡声。

游梁词赋惭司马，入洛年华感士衡。最是旅程秋信早，哀蛩又傍马头生。

作者简介：（1748—1804）江苏太仓人，字敬箴，号杏江，晚号静厓。乾隆四十六年进士，授编修。嘉庆中，官至左庶子。少时师事朱圭，为学兼通佛典。常以“毋虐取，毋奢用”诫子。有《井福堂文稿》、《静厓诗集》。